寄王慎中教授
作者：釋道潜
朝代：宋

paragraphs: 高人屏迹匡廬山，不入州府今幾年。
煮葵烹藿日一飯，目光炯炯明星懸。
行脩道富神所憐，絳帳弟子如雲烟。
憶昨秋風宿曾巘，杖藜扣戶君未眠。
階松影月不到席，耿耿唯有青燈然。
高談一傾百慮洗，似拂蒿艾披蘭荃。
清詩落筆有餘地，頃刻百紙珠璣聯。
錦囊別後有新句，勿惜東使聊相傳。